Leandrinha Du Art

Leandra Duarte (Passos, 1995eko martxoaren 28a), Leandrinha Du Art izengoitiaz ezagunagoa, brasildar Interneteko ospetsua da, argazkilari, ekoizle eta, blogari giza aritzen dena. Desgaitasuna duten pertsonen eta LGBT pertsonen eskubideen aldeko ekintzailea ere bada, Mídia Ninja albiste atariko zutabegile izateaz gain. Generoaren eta sexualitatearen gaiak maiz jorratzen ditu.

 Bizitza 
Leandrinha Passosen jaio zen, Minas Gerais estatuaren barnealdean. Larsenen sindromea izeneko kondizio genetiko arraro bat du. Kondizio hori duten pertsonak oinetan, belaunetan, aldakan edo ukondoetan luxazioak eta dislokazioak dituzte jaiotzetik. Bere desgaitasuna dela eta, nerabezaroan autoestimu arazoak izan zituen eta arropa solteak erabiltzen zituen. Familia fededun batean hazia, Leandrinha beti joaten zen elizara. 17 urte zituela, erlijioarekin haustea erabaki zuen, ingurune hartan zabaltzen ziren kontzeptuak matxistak zirela uste baitzuen eta bere sexualitatea aztertzen hasi baitzen. Hasieran homosexual gisa armairutik irten zen familiaren aurrean, eta hilabete baino gutxiago geroago emakume trans gisa. Aldi berean, Larsenen sindromearekin lotutako ebakuntzak egiteari uztea erabaki zuen.

2013an hasi zen istorio erotikoak idazten. 2015ean hasi zuen bere Interneteko ibilbidea, Facebooken. 2021era arte, blog pertsonal bat izan zuen, non kronikak, istorio erotikoak eta hausnarketak argitaratzen zituen. Nazioartean 2017an egin zen ezagun edertasun eta sexualitatearen inguruko umorezko aholkuei esker, non bere eguneroko bizitza erakusten duen eta pertsona desgaituek sexu-desirarik ez dutela dioen ideia ukatzen duen. 2018an, Sozialismoa eta Askatasuna Alderdiko kide gisa, diputatu federalerako hautagai aurkeztu zen, baina ez zen hautatua izan. 2019an, São Pauloko Legegintzako Batzarrean hitzaldi bat ematera gonbidatu zuten, eta bertan irisgarritasun faltaz hitz egin zuen. 2022an São Paulo Fashion Weeken parte hartu zuen.

 Erreferentziak 

 Kanpo estekak 

Kategoria:Minas Gerais estatuko jendea
Kategoria:Interneteko ospetsuak
Kategoria:Brasilgo argazkilariak
Kategoria:Emakume argazkilariak
Kategoria:Brasilgo giza eskubideen aldeko ekintzaileak
Kategoria:Pertsona desgaituen eskubideen aldeko ekintzaileak
Kategoria:Desgaitasuna duten aktibistak
Kategoria:LGBT ekintzaileak
Kategoria:Giza eskubideen aldeko emakumeak
Kategoria:Emakume blogariak
Kategoria:Brasilgo LGBT pertsonak
Kategoria:Emakume transgenero eta transexualak